62020TJ0172_INF
Presuda Općeg suda (peto vijeće) od 14. srpnja 2021. – Rochefort/Parlament
(Predmet T-172/20)
„Institucionalno pravo – Pravilnik o isplati troškova i naknada zastupnicima Europskog parlamenta – Naknada za parlamentarnu pomoć – Povrat nepravilno isplaćenih iznosa – Teret dokaza – Obveza obrazlaganja – Prava obrane – Pogreška koja se tiče prava – Pogreška u ocjeni – Proporcionalnost”
1.
Akti institucija – Obrazloženje – Obveza – Doseg – Odluka Parlamenta kojom se nalaže povrat nepravilno isplaćenog iznosa na temelju parlamentarne pomoći
(čl. 296. drugi stavak UFEU-a)
(t. 21., 29.-33.)
2.
Europski parlament – Pravilnik o isplati troškova i naknada zastupnicima – Naknada za parlamentarnu pomoć – Nadzor korištenja troškova za parlamentarnu pomoć – Teret dokazivanja
(Odluka Predsjedništva Europskog parlamenta o provedbenim mjerama za Statut članova Europskog parlamenta, čl. 33. st. 1. i 2 i čl. 68.)
(t. 39.-47., 59., 60., 96.)
3.
Europski parlament – Pravilnik o isplati troškova i naknada zastupnicima – Povrat preplaćenih iznosa – Obveza saslušanja predmetnog zastupnika prije donošenja odluke – Nepostojanje – Obveza saslušanja osoba koje ne sudjeluju u postupku povrata – Nepostojanje
(Odluka Predsjedništva Europskog parlamenta o provedbenim mjerama za Statut članova Europskog parlamenta, čl. 68. st. 2.)
(t. 66.-68., 71.)
4.
Europski parlament – Pravilnik o isplati troškova i naknada zastupnicima – Povrat preplaćenih iznosa – Iznos za povrat – Nepostojanje margine prosudbe Parlamenta – Pozivanje predmetnog zastupnika na povredu načela proporcionalnosti – Odbijanje
(Odluka Predsjedništva Europskog parlamenta o provedbenim mjerama za Statut članova Europskog parlamenta, čl. 68. st. 1.)
(t. 76., 77.)
Predmet
Zahtjev na temelju članka 263. UFEU-a, za poništenje odluke glavnog tajnika Parlamenta od 17. prosinca 2019., koja se odnosi na povrat iznosa od 60499,38 eura od tužitelja, koji mu je nepravilno isplaćen na temelju parlamentarne pomoći, i pripadajuće obavijesti o terećenju od 22. siječnja 2020.
Izreka
1.
Poništava se Odluka glavnog tajnika Europskog parlamenta od 17. prosinca 2019. o povratu, od Roberta Rocheforta, iznosa od 60499,38 eura, koji mu je nepravilno isplaćen na temelju parlamentarne pomoći, i pripadajuća obavijest o terećenju od 22. siječnja 2020. u dijelu u kojem se odnose na iznose isplaćene za travanj 2010., za dane koji ne odgovaraju službenim putovanjima koje je prihvatio glavni tajnik Parlamenta, i za razdoblje od 29. do 31. ožujka 2011.
2.
U preostalom dijelu tužba se odbija.
3.
Robert Rochefort i Parlament snosit će svaki svoje troškove.